### Petrarca, Celtis, Erasmus, Jacobus Piso
Petrarca, Francesco (1304-1374) Olasz költő, valódi nevén Francesco Petracco, a humanizmus atyja, a világ költészetének egyik legnagyobb alakja. Ma elsősorban olasz nyelven írt Daloskönyvéről híres, de ő maga, kortársai és humanista utókora latin költészetét és prózáját értékelték nagyra. A humanizmus számos törekvésének kezdeményezője volt, így pl. a középkori skolasztikától eltávolodva érdeklődését ókori szerzőkre irányította, s bennük talált erkölcsi, stilisztikai mintát, újfajta tudósmagatartást alakított ki. Irodalom: Világirodalmi Lexikon. Akadémiai Kiadó, Budapest, 1986, 10, 458-464. PK-SHA Conrad Celtis (1459-1508) Német humanista költő, Germania műveltségének emelése érdekében az itáliai akadémiák mintájára tudós társaságot szervezett hazájában és Bécsben. PK Desiderius Erasmus Roterodamus (1466-1536) Németalföldi humanista, kora legjelentősebb gondolkodója és legnagyobb hatású alakja. PK Jacobus Piso (1480-1527) A Jagello-kor legkiválóbb magyarországi költője, kortársai Janus Pannoniusszal egy sorba helyezték. Medgyesi szász család gyermeke, a bécsi egyetemen tanult, Itáliában jogot végzett. Diplomata, királyi titkár, II. Lajos király egyik nevelője volt. Erasmus első magyar híve, a németalföldi humanistával haláláig levelezett. A Dunai Tudós Társasággal is kapcsolatban állt. PK