### Belső-Ausztria, Székelyföld, Rákos-mező, Karamánia
Belső-Ausztria A 15. században kialakult elnevezés a déli Habsburg-tartományokra, melynek részei Stájerország, Karinthia, Krajna, Görz. TI Székelyföld Az Erdélyen kívül élő székelyek társadalmi különállása a 14. századra megszűnt. A 13-14. század fordulójára alakult ki az a terület, melyet azóta is a székely székek területének összefoglaló nevével Székelyföldnek neveznek. Részei: 1. Telegd (Udvarhely)-szék, 2. Maros-szék, 3. Csík-szék, 4. Sepsi-szék, 5. Kézdi-szék, 6. Orbai-szék, 7. Aranyosszék. TI Rákos-mező A Rákos-patak Pest alatt folyó része mellett elterülő síkság. A 14. századtól legtöbbször itt tartották a magyar országgyűléseket. TI Karamánia Közép-anatóliai török fejedelemség Konya környékén, mely nevét az ott uralkodó dinasztiáról kapta. Az 1440-1450-es évektől oszmán fennhatóság alá került, de a végleges meghódoltatásra csak 1475-ben került sor. TI