### nándorfehérvári ostrom, kenyérmezei csata, udbinjai csata
nándorfehérvári ostrom II. Mehmed szultán által vezetett oszmán hadjárat része, amelynek célja az 1427 előtt Szerbiához tartozó Nándorfehérvár bevétele volt. 1456. május elején indult a kb. 60-70 ezer fős oszmán sereg. Július 3-án érkeztek a vár alá, amelynek kapitánya Szilágyi Mihály volt kb. 5 ezer védő élén. Az ostrom másnap kezdődött. Július 14-én a felmentésre érkező keresztes sereg hajói áttörték a török folyami zárat, a parton vonulók pedig részben a várat töltötték fel, részben a Száva túlpartján táboroztak. Július 21-én a törökök elfoglalták a várost, s behatoltak a várba; 22-én a keresztesek azonban Kapisztránói János vezetésével átkeltek a Száván, Hunyadi pedig a várból kitörve az ágyúállásokat foglalta el. A szultáni sereg ekkor a szpáhik fedezete alatt visszavonult, így nem üldözték őket. TI kenyérmezei csata Haszán-oglu Isza bég 40 ezres török és 15 ezres havasalföldi sereggel 1479-ben Erdélybe vezetett zsákmányoló hadjáratának döntő csatája. A visszavonuló csapatot a Maros jobb partján Alvinc és Szászváros között Bátori István vajda saját csapataival, a moldvai és szász hadakkal támadta meg. Hatórás harc után a magyar szárnyak felbomlottak, csak a fősereg tartotta magát, amikor délről megérkezett Kinizsi Pál nehézlovassága, amely hátbatámadta az oszmánokat; így Kinizsi és Bátori serege győzött. A csata mindkét oldalon súlyos veszteséggel járt, korabeli, túlzó adatok szerint 8 ezer magyar és 30 ezer török halt meg. TI udbinjai csata Jakub boszniai pasa 1493-as belső-ausztriai zsákmányoló hadjáratának része. A visszafelé tartó hatezer fős oszmán sereget Derencsényi Imre 1500 horvát-szlavón-dalmát lovasból és 12 ezer alig felfegyverzett gyalogosból álló csapata három napos várakozás után, szeptember 11-én a nyílt mezőn, a Korbáviában fekvő Udbinjánál támadta meg. Tubero dalmát történetíró szerint "a horvát nemesség szinte teljesen elpusztult, a földek pedig állataiktól és földműveseiktől ehagyatva csaknem elnéptelenedtek." A fogságba esett horvát bán török rabságban halt meg. TI