### Szent Domonkos, Boldog Magyar Pál, Sermones Dominicales
Szent Domonkos 1170 körül gazdag birtokos családban született a spanyolországi Caleruagaban. Tanulmányai befejeztével pap lett. Egyházi tisztségéről lemondott, és szerzetesrendet alapított. Rendje, amelyet "prédikátorok rendjének" neveznek, tanítással, prédikálással, az eretnekek térítésével foglalkozott. A szerzetesrendet 1216-ben hagyta jóvá III. Honorius pápa. Domonkos 1221-ben halt meg Bolognában; 1234-ban avatták szentté. Irodalom: Szántó Konrád: A katolikus egyház története. Ecclesia, 1983, 1, 436-437. SHA Boldog Magyar Pál Magyarországon született a 12. század elején. A bolognai egyetemen tanult, s jogi doktor lett. Később belépett a domonkos szerzetesrendbe. A domonkosrendet ő honosította meg, s terjesztette el Magyarországon. 1242-ben a tatároktól vértanúhalált szenvedett. Irodalom: A szentek élete. Szerkesztette: Diós István. Szent István Társulat, Budapest, 1984, 1, 874-875. SHA Sermones Dominicales A két prédikációgyűjtemény korábbi változata, az 1456-ból való Budapesti Kódex valamelyik feloszlatott szerzetesrend könyvtárából jutott a budapesti Egyetemi Könyvtárba. A későbbi változatot, az 1470-ből való Németújvári Kódexet a pálos rend németújvári kolostorában fedezte fel Fejérpataky László történész. Ma is feltalálása helyén őrzik. Irodalom: Szilády Áron: Sermones Dominicales. Két XV. századból származó magyar glosszás latin codex. I-II. A Magyar Tudományos Akadémia kiadása, Budapest, 1910; Régi Magyar Glosszárium. Szerkesztette Berrár Jolán és Károly Sándor. Akadémiai Kiadó, Budapest, 1984, 44. SHA