### Antonio Pollaiuolo, Andrea Ferrucci
Antonio Pollaiuolo (Antonio di Jacopo del Pollaiuolo, Firenze, 1433. jaunár 17. - Róma, 1498. február 4.) Szobrász, ötvös, rézmetsző és festő. Az ötvösmesterséget apjánál, Jacoponál tanulta ki. Firenzében ötvösműveket, kisbronzokat készített, a Medici palotában Herkules tetteit ábrázoló képsorozatot festett. Metszeteket, textilterveket is készített. Neki tulajdonítják Mátyás trónkárpitjának terveit. 1490-ben Rómába költözött, ahol IV. Sixtus és VIII. Ince pápa bronz síremlékét készítette el. BG Andrea Ferrucci Fiesole 1465 - Firenze 1526. Szobrász, építész. Francesco di Simone Ferrucci rokona és tanítványa. Legkorábbi műve egy fiesolei kápolna és oltár volt. Több oltárt, keresztelőkutat, kápolnát készített. 1500 után a firenzei dóm szobrászműhelyébe került, amit 1512-től haláláig vezetett. A firenzei San Lorenzo Michelangelo által tervezett munkáinak építésvezetője volt. Életrajzát Giorgio Vasari írta meg. Ő emlékezett meg arról, hogy Ferrucci a magyar király számára 1517-ben egy kutat, az esztergomi érseknek pedig egy márvány síremléket készített. BG