### Szabács viadala, Bagonyai ráolvasások, Soproni virágének
Szabács viadala Az 1476-ban keletkezett históriás ének kéziratát 1871-ben fedezte fel Véghely Dezső az Ung megyei Csicseren, Csicsery Antal családi levéltárában. A kéziratot jelenleg az Országos Széchényi Könyvtár Kézirattára őrzi Budapesten. Irodalom: Imre Samu: Szabács Viadala. Akadémiai Kiadó, Budapest, 1958; Molnár József - Simon Györgyi: Magyar nyelvemlékek. Tankönyvkiadó, Budapest, 1976, 97. SHA Bagonyai ráolvasások Az 1488-ban készült nyelvemlék Esztergom környékéről származhat. Nyáry Jenő fedezte fel családja bagonyai levéltárában; az emlék innen nyerte nevét. Jelenlegi lelőhelye ismeretlen. Irodalom: Molnár József - Simon Györgyi: Magyar nyelvemlékek. Tankönyvkiadó, Budapest, 1976, 105. SHA Soproni virágének Az 1490 körül keletkezett költeményt egy soproni jegyző, Gugelweit János jegyezte fel. Házi Jenő soproni levéltáros találta meg és közölte. Irodalom: Molnár József - Simon Györgyi: Magyar nyelvemlékek. Tankönyvkiadó, Budapest, 1976, 107. SHA