### Podjebrád György, Podjebrád Katalin
Podjebrád György Jómódú morva nemesi családban született 1420-ban, apja huszita lett. Ő maga a kelyhesekhez csatlakozott, fiatalon részt vett a lipanyi csatában. V. (Utószülött) László pártjára állt, 1452-ben kormányzóvá, 1458. március 2-án pedig cseh királlyá választották. 1466-ban II. Pius pápa eretneknek nyilvánította, kiközösítették. 1471. március 22-én halt meg. Habár négy fia volt, trónját mégis a Jagellóknak ajánlotta fel. TI Podjebrád Katalin Podjebrád György lányaként 1449-ben született, Csehországban Kunigundának nevezték. 1458. február 9-én apja és Hunyadi Mátyás között a morvaországi Strassnitzban (ma Stráznice) kötött szerződés értelmében lett Mátyás menyasszonya. 1461-ben érkezett Magyarországra, az esküvőre májusban került sor. 1464 februárjában - gyermekével együtt - szülésben halt meg. TI