### hálóboltozat, csillagháló boltozat, térgörbe bordás boltozat
hálóboltozat Későgótikus boltozati forma, ahol a bordák - a keresztboltozattal ellenben - nemcsak egy zárókőben futnak össze a boltozat tetején, hanem emellett vagy ehelyett más, alacsonyabban elhelyezkedő csomópontokban is találkoznak. Hálóboltozatnak nevezzük az ilyen bonyolult alaprajzú boltozatoknak azt a változatát, ahol a boltozat bordahálója folyamatos ritmussal ismétlődik, azaz nem osztható szakaszokra. BG csillagháló boltozat Csillag alakú centrális szakaszok egymás mellé sorolásával létrejött hálóboltozat. BG térgörbe bordás boltozat Későgótikus bordás boltozatok egyik kései, főleg Közép-Európában elterjedt típusa, ahol a bordák két irányban, horizontálisan és vertikálisan, azaz a boltozat metszetén és alaprajzán is ívelődnek. Az igen fejlett tervezéstechnikai és kőfaragói ismereteket igénylő boltozattípus első változatát a 15. század közepén Hans Puchspaum alkalmazta, majd 1500 körül Benedikt Ried és Anton Pilgram fejlesztette tökélyre. BG