### vlach jog, transzhumáló gazdálkodás, juhötvened
vlach jog A transzhumáló életmódot folytató balkáni és más kelet-európai népek gazdálkodását és életmódját szabályozó jogi intézmények összessége. Legjellemzőbb sajátossága az adózási mód, a juhötvened. A vlach (oláh) elnevezés ez esetben nem népnevet takar, e joggal élhettek nem román (macedoromán, szerb, rutén) nemzetiségűek is. TI transzhumáló gazdálkodás Kétlegelős költözködő pásztorkodás: a letelepült életmódot folytató népesség állattartási módja, amelynek során az egész évi legeltetést a nyári hegyi és a téli síkvidéki legelők közt váltogatják. Ismert volt a Földközi-tenger mellékén, az Alpok egyes vidékein, a Balkánon, a Kárpátokban Erdélytől egészen a Kis-Kárpátokig. TI juhötvened A pásztorkodó románok és vlach - a joggal élő nem román - etnikumú népek adója, melyet minden ötvenedik juh után kellett leróni. Kezdetben a királynak fizették, a románok földesúri telepítésének megindulása után földesúri adóként is előfordult. TI