### III. Frigyes, Miksa
III. Frigyes (stájer hercegként V.) Vaserejű Ernő stájer herceg és Cimburga mazoviai hercegnő első gyermekeként 1415-ben született. Apja halála után IV. Frigyes gyakorolta felette a gyámságot, ami alól csak 1435-ben szabadult, amikor Stájerország, Karintia, Krajna ura, 1439-ben pedig, 24 évesen a Habsburg-dinasztia feje lett. 1440. február 2-án német királlyá választották, 1442. június 17-én Aachenben megkoronázták. Utolsóként a Német-Római Birodalom történetében 1452. március 19-én Rómában császárrá koronázták. 1459. február 17-én Németújváron magyar királlyá választották, e címét haláláig viselte. Portugáliai Eleonórával kötött házasságából öt gyermeke született, köztük a későbbi Miksa császár. 1493. augusztus 19-én Linzben halt meg. TI Miksa III. Frigyes német-római császár és Portugáliai Eleonóra házasságából született 1459. március 22-én. 1477-ben elvette Máriát, a burgundi trónörököst. Apja életében, 1486. február 16-án német királlyá választották, április 9-én megkoronázták. 1490-ben megszerezte nagybátyjától Tirolt, ebben az évben a magyar trónra is igényt tartott. 1491. november 7-én a pozsonyi béke biztosítottta számára a magyar királyi cím használatát. Apja halála után, 1493-ban nagyszabású birodalmi reformokba kezdett. Mivel császárrá koronázási törekvései sikertelenek maradtak, 1508-ban elsőként vette fel "a választott római király" címet. Második házasságát 1493-ban kötötte Bianca Máriával, a milánói herceg lányával. 1519. január 12-én halt meg. TI